b'\n_START_ARTICLE_\nMinute Maid\n_START_SECTION_\nHistorie\n_START_PARAGRAPH_\nDet opprinnelige produktet var dypfryst juicekonsentrat som skulle leveres til den amerikanske h\xc3\xa6ren under andre verdenskrig, men krigen sluttet f\xc3\xb8r produksjonen kom i gang. Man valgte da \xc3\xa5 pr\xc3\xb8ve \xc3\xa5 lansere produktet p\xc3\xa5 det sivile marked, og etter kort tid og nesten uten reklame tok salget av. Det viste seg at forbrukerne i USA satte pris p\xc3\xa5 muligheten til \xc3\xa5 kj\xc3\xb8pe appelsinjuice langt fra der hvor det vokser appelsiner. Etter hvert er appelsinjuice blitt vanlig p\xc3\xa5 alle frokostbord og leveres av en rekke produsenter.\n_START_SECTION_\nMinute Maid Park\n_START_PARAGRAPH_\nSelskapet har kj\xc3\xb8pt rettighetene til navnet p\xc3\xa5 Houston Astros baseballteam sin hjemmebane, den tidligere Enron Field og Astros Field, som n\xc3\xa5 er d\xc3\xb8pt til Minute Maid Park. Prisen var over 100 millioner dollar for 28 \xc3\xa5r. Dette kunne skje fordi Astros hadde kj\xc3\xb8pt tilbake rettighetene til navnet fra det konkursrammede selskapet Enron. N\xc3\xa5r hjemmelaget vinner eller f\xc3\xa5r en home run, fylles en reklametavle p\xc3\xa5 banen med appelsiner. Banen kan ogs\xc3\xa5 brukes til \xc3\xa5 spille vanlig fotball, amerikansk fotball og rugby.'